บาทบอนด์ติดลมบน เกาหลีขอออกหุ้นกู้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คลังไฟเขียวธนาคารเกาหลีใต้ออกบาทบอนด์ 1.4 หมื่นล้านบาท
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า นายกรณ์ จาติกวณิช รมว.คลัง ได้เห็นชอบอนุญาตให้นิติบุคคลต่างประเทศ 3 ราย ออกพันธบัตรหรือหุ้นกู้สกุลเงินบาทในประเทศไทยภายในวันที่ 31 ธ.ค.นี้
สำหรับนิติบุคคลที่ได้รับการอนุมัติให้ออกบาทบอนด์ได้ ประกอบด้วย Industrial Bank of Korea (IBK) วงเงิน 5,000 ล้านบาท Korea Development Bank (KDB) วงเงิน 5,000 ล้านบาท และ Korea Water Resources Corporation (KWATER)วงเงิน 4,000 ล้านบาท รวมแล้วออกพันธบัตรหรือหุ้นกู้สกุลเงินบาทรวมทั้งสิ้น 1.4 หมื่นล้านบาท
ทั้งนี้ กระทรวงการคลังขอสงวนสิทธิที่จะระงับการอนุญาตในกรณีที่สถานภาพ หรือสถานะทางการเงินของผู้ที่ได้รับอนุญาต หรือเศรษฐกิจมีการเปลี่ยนแปลงอย่างมีนัยสำคัญ กระทรวงการคลังขอขอบคุณผู้ยื่นคำขออนุญาตทุกรายที่ให้ความสนใจในการออกพันธบัตรหรือหุ้นกู้สกุลเงินบาทในประเทศไทย สำหรับผู้มีความประสงค์จะขออนุญาตในรอบถัดไปสามารถยื่นหนังสือแสดงความจำนงได้ภายในเดือนนี้
นอกจากนี้ นายกรณ์ยังได้เห็นชอบให้ปรับกำหนดการยื่นคำขออนุญาตและแนวทางในการพิจารณาจัดลำดับความสำคัญของคำขออนุญาตออกพันธบัตรหรือหุ้นกู้สกุลเงินบาทในประเทศ เพื่อให้การพิจารณาอนุญาตให้ออกพันธบัตรหรือหุ้นกู้สกุลเงินบาทเป็นไปอย่างมีประสิทธิภาพยิ่งขึ้น และมีความยืดหยุ่นสามารถปรับให้สอดคล้องกับสถานการณ์ในแต่ละช่วงเวลา 
ผู้สนใจสามารถยื่นคำขออนุญาตได้ปีละ 4 ครั้ง คือ ภายในเดือน ก.พ. พ.ค. ส.ค. และ พ.ย.ของทุกปี
สำหรับการพิจารณาอนุญาตให้ออกพันธบัตรหรือหุ้นกู้สกุลเงินบาทในประเทศไทยในช่วงระยะเวลาวันที่ 16 ส.ค.31 ธ.ค. 2553 กระทรวงการคลังจะพิจารณาถึงผลกระทบต่อการออกหุ้นกู้ของภาคเอกชนไทย รวมถึงโอกาสที่นักลงทุนในประเทศสามารถลงทุนในตราสารหนี้ที่มีคุณภาพและได้รับผลตอบแทนที่เหมาะสม เพื่อพัฒนาตลาดตราสารหนี้ไทยให้มีความน่าสนใจในการลงทุนเพิ่มมากขึ้น